પેટલી ગામે કલેક્ટર આઈ.કે. પટેલની અધ્યક્ષતામાં રાત્રિ સભા યોજાઇ હતી. આ સભામાં ગ્રામજનોએ જણાવ્યું હતું કે, પેટલી ગામ અગાઉ સોજિત્રા તાલુકામાં હતું. જે આણંદ જિલ્લામાં પડતું હતું. ચાર વર્ષ પહેલા વસો તાલુકો બનાવવામાં આવ્યો હતો. જેમાં પેટલીનો સમાવેશ કરવામાં આવ્યો હતો. જ્યારે વસો તાલુકો ખેડામાં છે. હાલમાં પેટલીના ગ્રામજનોને સોજિત્રા પોલીસ સ્ટેશન, નહેર વિભાગ, સ્કૂલની ગ્રાન્ટ, વહીવટી અડચણો સહિતના પ્રશ્નો માટે આણંદ જિલ્લાની ઓફિસમાં જવું પડે છે. જેને કારણે હાલાકી વેઠવી પડે છે. આ ઉપરાંત રાત્રિ સભામાં કાંસની નહેરો પણ ગ્રાન્ટ મંજુર થશે ત્યારે પાકી કરવી પડશે. જ્યારે ગામના કૂવામાં પાણી ખારું આવતું હોવાથી તેના નિરાકરણ માટે પણ પગલાં ભરવા ખાતરી આપી હતી.